Man met voëleiers in sy broek betrapArgieffoto Foto: serendipity-ann.blogspot.com Doeanebeamptes by die lughawe in Sydney, Australië, het ŉ toeris met 16 klein voëleiers in sy broek betrap. “Die 39-jarige man van Tsjeggië het Dinsdag uit Dubai geland toe doeanebeamptes hom deursoek het,” het die Australiese doeane en grensbeskermingsdiens Woensdag in ŉ verklaring gesê. Die man se naam is nie bekend gemaak nie. Hy moet Woensdag in die hof verskyn op aanklag van die invoer van eiers sonder ŉ permit. Hy kan tot ŉ maksimum van 10 jaar tronkstraf gevonnis word indien hy skuldig bevind word. Die voëlspesies moet nog bepaal word. -SAPA